**Kedves Újságíró!**

Az Autós Nagykoalíció júliusi sajtóreggeli központi témája a **legális gépjármű javító szervizek helyzete** volt.

Az Autós Nagykoalíció tagvállalatai és tagegyesületei **az autós szakmai együttműködés története során először ültek ilyen széles körben egy asztalhoz**, hogy a gépjármű javítási szakma helyzetét megvitassák és a jövőbeni együttműködés irányát meghatározzák.

Bevezetőjében Knezsik István elnök elmondta, hogy a cél az, hogy **minden gépjármű vezetője és utasai épségben érjenek haza** minden nap. Kiemelte, hogy ennek **négy fő alap feltétele** van:

1. A **jármű műszaki állapota**, amiért a tulajdonos, vagy az üzemben tartó felel.

2. A **gumik állapota**, évszaknak megfelelősége, amiért a tulajdonos, vagy az üzemben tartó

 felel.

3. A vezető **vezetési tudása, rutinja**.

4. A **szerencse.**

A mai sajtónapon **az első pontot** elemezzük részletesebben, mondta az elnök.

A téma vitaindítójaként elhangzott **Dr. Nagyszokolyai Iván** Gépjármű Vizsgálóállomások Országos Egyesülete elnökének előadása: ***„Az autófenntartás mai és belátható közeljövőjének problémái az autótulajdonos és a javító szakma szemszögéből”***

A professzor úr előadásáról – amelyben **teljes szakmai áttekintést adott az autósszakma javítással kapcsolatos témaköreiről**, tisztázta a szereplők státuszát és hangsúlyozta **a feketegazdaság mindannyiunkra káros** és aránytalanul nagy jelenlétét, amelyet összehasonlításban a német adatokkal bizonyított. Ha kíváncsi az előadás részleteire, jelezze felénk és megküldjük.

A vitaindítót követő **kerekasztal beszélgetésben** a részt vevők az előadás kapcsán kifejtették véleményüket a nap témájáról. A kerekasztal beszélgetés résztvevői voltak:

 Knezsik István elnök, Autós Nagykoalíció

 Spindler Tibor elnök, Autószerelők Országos Egyesülete

 Gyöngyössy András elnök, Európai Autószervizek Magyarországi Egyesülete

 Ballók Attila igazgató, Robert Bosch Kft.

 Erdélyi Péter ügyvezető elnök, Magyar Gépjárműimportőrök Egyesülete

 Kurucz Gábor szervizüzem vezető Óbudai Autójavító Kft (ANK kereskedői tagozat)

Rövid hozzászólásaikban kiegészítették az előadásban elhangzottakat a saját szakmai tudásuk, tapasztalatuk és a saját területüknek megfelelő nézőpontjuk alapján.

A kerekasztal beszélgetésben részt vevők **egyetértettek abban, hogy a gépjármű veszélyes üzem**, a közlekedés, ezáltal a közlekedésben részt vevő személyek, biztonsága függ attól, hogy a gépjárművek javítása, karbantartása milyen minőségben történik. A minőség ellenőrzésére, pedig csak a legális szervizek esetében van esély.

Magyarországon ma senkinek, semmilyen hatóságnak vagy cégnek, nincs pontos nyilvántartása a gépjárműjavítással foglalkozó cégekről, kisvállalkozásokról, magánszemélyekről, így ezek gazdasági és minőségi ellenőrzése sincs megoldva. A jelenlegi helyzet mindenki biztonságát veszélyezteti, az ANK tagjainak egyik célja, hogy ebben a tekintetben is változás történjen.

Az ellenőrzés mellet **a gépjármű tulajdonosok szemléletmód változása még fontosabb**, azonban sokkal lassúbb, tényezője lehet a közlekedésbiztonság növelésnek. A tulajdonosokban következetes és hiteles kommunikációval kívánja az Autós Nagykoalíció tudatosítani, hogy a gépjármű helytelen, nem biztonságos javíttatásával kárt, balesetet okozhat, **amelyért felelősség terheli, amennyiben nincs számlája a javításról, ezzel garanciája** az elvégzett munkára és a beépített alkatrészekre.

Az Autós Nagykoalíció kiemelt szerepet tulajdonít a médiának abban, hogy a gépjármű tulajdonosok számára eljuttassa ezt az üzenetet és nagyra értékeli a sajtó együttműködését.

***Knezsik István***

***elnök***

*Mobil: +36 20 530 0000*

*Email:* *knezsiki@t-online.hu*

[*www.ank.hu*](http://www.autosnagykoalicio.hu/)

